23.03.2011  Õnnetused ei käi mööda kive ja kände, vaid käivad mööda 2008. a Euroopa meistrit Tomas Vernerit.  Alles see oli, kui sellel Tšehhi uisutajal ei olnud esinemiseks särki ja ta käis seda Kanada  jäätantsijatelt laenamas. Ja enne seda oli mitu ebaõnnestunud hooaega. Ja siis veel see Michal Brezina!  Nüüd aga juhtus nii, et Verner käis kogemata Põhja-Korea diktaatorile sünnipäeva puhul esinemas. Vastutasuks sai ta sms-ide ja e-mailide laviini vihastelt fännidelt, kes enam niiväga tema fännid olla ei tahagi. Esimestel nädalatel pärast Korea-tuuri ei suutnud Verner suure hingelise trauma tõttu trennigi teha. Praegu treenib ta Kanadas.